KIRJALLINEN KYSYMYS E-3240/01 esittäjä(t): Maurizio Turco (NI) komissiolle. Katsaus toimiin Afganistanissa 22. tammikuuta 2001 annetun neuvoston yhteisen kannan 5 artiklan b kohdan mukaan.



Virallinen lehti nro 160 E , 04/07/2002 s. 0084 - 0084



KIRJALLINEN KYSYMYS E-3240/01 esittäjä(t): Maurizio Turco (NI) komissiolle (23. marraskuuta 2001) Aihe: Katsaus toimiin Afganistanissa 22. tammikuuta 2001 annetun neuvoston yhteisen kannan 5 artiklan b kohdan mukaan Neuvosto vahvisti 22. tammikuuta 2001 yhteisen kantansa Afganistanista(1). Yhteisen kannan 7 artiklassa todetaan, että komissio aikoo tukea tämän yhteisen kannan tavoitteiden saavuttamista. Yhteisen kannan 5 artiklan b kohdan mukaan unioni huumeiden torjunnan tukemiseksi kehottaa avustusjärjestöjä kiinnittämään huomiota huumevalvonnan tavoitteisiin hankkeiden suunnittelussa ja täytäntöönpanossa ottamalla huomioon hankkeiden vaikutukset huumausaineiden viljelyyn, tuotantoon, laittomaan kauppaan ja väärinkäyttöön. Mitä konkreettisia toimia Euroopan komissio toteutti tämän tavoitteen saavuttamiseksi ennen 11. syyskuuta sattuneita tapahtumia? (1) EYVL L 21, 23.1.2001, s. 1. Christopher Pattenin komission puolesta antamayhteinen vastauskirjallisiin kysymyksiin E-3220/01, E-3221/01, E-3222/01, E-3223/01, E-3224/01,E-3225/01, E-3226/01, E-3227/01, E-3228/01, E-3229/01, E-3230/01, E-3231/01,E-3232/01, E-3233/01, E-3234/01, E-3235/01, E-3236/01, E-3237/01, E-3238/01,E-3239/01, E-3240/01, E-3241/01, E-3242/01, E-3243/01, E-3244/01, E-3245/01,E-3246/01, E-3247/01, E-3248/01, E-3249/01, E-3250/01, E-3251/01 ja E-3252/01 (14. tammikuuta 2002) Komissio on osallistunut täysipainoisesti kaikkiin EU:n toimiin, joiden tavoitteina on Afganistanista 22. tammikuuta 2001 hyväksyttyyn neuvoston yhteiseen kantaan(1) (sellaisena kuin se on muutettuna) sisältyvien aloitteiden ja tavoitteiden toteuttaminen. Komissio on tukenut erityisesti unionin julkilausumia Bamiyanin Buddha-patsaiden tuhoamisesta (1. maaliskuuta 2001; yhteisen kannan 3 artiklan nojalla) sekä tunnusmerkkien käytöstä Talebanin hinduille asettamasta määräyksestä (25. toukokuuta 2001) (3 artikla). Komissio osallistui unionin puheenjohtajavaltioiden troikan Kandahariin ja Faisabadiin tekemiin vierailuihin, joilla haluttiin selvittää yhteisen kannan ehtoja taisteleville ryhmittymille (2, 3 ja 6 artikla). Komission asiantuntija osallistui Yhdistyneiden Kansakuntien kansainvälisen huumausaineohjelman (UNDCP) Afganistaniin huhtikuussa 2001 tekemälle selvitysmatkalle, jolla arvioitiin, miten Talebanin määräystä oopiumunikon viljelyn kieltämisestä noudatetaan (5 artikla). Asiantuntija osallistui myös matkaa koskevan selvityksen laatimiseen. Yhteisö ei rahoittanut Afganistanissa toteutettavia toimia unikonviljelyn tai huumekaupan torjumiseksi. Se rahoittaa kuitenkin useita toimia, joilla pyritään torjumaan Afganistanista EU:hun suuntautuvaa oopium- ja heroiinikauppaa. Komissio sitoi vuoden 2001 yhdeksän ensimmäisen kuukauden aikana Euroopan yhteisön humanitaarisen avun toimiston (ECHO) kautta 22,5 miljoonaa euroa humanitaarisen avun määrärahoja tukeakseen YK:n avustusjärjestöjen ja kansalaisjärjestöjen hätäaputoimia Afganistanissa sekä Pakistanissa ja Iranissa olevien afganistanilaisten pakolaisten hyväksi (4 artikla). Komission vuoden 2000 talousarvion kotiseudultaan siirtymään joutuneiden avustamiseen tarkoitetun momentin maksusitoumuksia toteutettiin vuonna 2001 Afganistanissa, Pakistanissa ja Iranissa toteutettuihin toimiin. Näiden toimien rahoituksen yhteismäärä oli 16,6 miljoonaa euroa (4 artikla). ECHO:n toimia, talousarvion kotiseudultaan siirtymään joutuneiden avustamiseen tarkoitetun momentin toimia sekä yhteisön elintarvikeapuvaroista toteutettavia toimia on jatkettu syyskuun 11. päivän jälkeen jopa aiempaa intensiivisemmin. Kyseisten kolmen budjettikohdan vuoden 2001 määrärahojen yhteissumma on nyt yli 100 miljoonaa euroa (josta ECHO 50 miljoonaa, elintarvikeapu 28,5 miljoonaa, apu kotiseudultaan siirtymään joutuneille 22,5 miljoonaa euroa). Komissio osallistuu aktiivisesti Afganistanin tukiryhmän ja Afganistanin foorumin, jotka ovat Afganistaniin ja sen naapurimaissa oleviin pakolaisiin liittyviä avunantajayhteisön toimia koordinoivia kansainvälisiä elimiä, sekä neuvoston horisontaalisen huumausainetyöryhmän ja huumekaupan torjuntatoimia koordinoivan Dublinin ryhmän toimintaan. (1) EYVL L 21, 23.1.2001, sellaisena kuin se on muutettuna EYVL L 289, 6.11.2001.